Predlog
Na podlagi 33. člena Zakona o javnih financah (Ur.l.RS, št. 79/99, 124/00, 79/01, 30/02, 56/02 in 110/02) in 31. člena Statuta občine Miren-Kostanjevica (Ur.l.RS, št. 112/07) je občinski svet Občine Miren-Kostanjevica na 5. izredni seji dne 31.03.2008 sprejel

S K L E P

o začasnem financiranju Občine Miren-Kostanjevica v obdobju 01.04.08-31.05.08
1. člen

S tem sklepom se določa in ureja začasno financiranje Občine Miren-Kostanjevica v obdobju od 1. aprila do 31. maja 2008.
2. člen

Začasno financiranje temelji na proračunu občine za leto 2007. Obseg prihodkov in drugih prejemkov ter odhodkov in drugih izdatkov občine je določen v skladu z Zakonom o javnih financah (Uradni list RS, št. 79/99, 124/00, 79/01, 30/02, 56/02 in 110/02) in Odlokom o proračunu Občine Miren-Kostanjevica za leto 2007 (Uradni list RS, št. 41/07) in Odlokom o spremembah in dopolnitvah Odloka o proračunu Občine Miren-Kostanjevica za leto 2007.
3. člen

V obdobju začasnega financiranja se smejo porabiti sredstva do višine sorazmerne s porabljenimi sredstvi v enakem obdobju proračuna za leto 2007.

4. člen

V obdobju začasnega financiranja se lahko nadaljuje izvajanje in financiranje investicij, ki so sprejete v proračunu za leto 2007.

5. člen

V obdobju začasnega financiranja lahko neposredni uporabniki prevzemajo in plačujejo obveznosti iz istih proračunskih postavk kot v proračunu preteklega leta.
Neposredni uporabniki lahko v obdobju začasnega financiranja prevzemajo in plačujejo obveznosti v breme svojega finančnega načrta samo v okviru pravic porabe iz svojega finančnega načrta, določenega v posebnem delu proračuna.

Nove proračunske postavke lahko neposredni uporabnik odpre le na podlagi 41., 43., in 44. člena ZJF.

6. člen

Obdobje začasnega financiranja lahko traja do 31.5.2008. Če proračun za leto 2008 do tega roka ne bo sprejet, se lahko začasno financiranje na predlog župana s sklepom občinskega sveta podaljša, če je to potrebno za financiranje funkcij občine.
7. člen

Ta sklep začne veljati naslednji dan po objavi v uradnem listu RS, uporablja pa se od 1. aprila 2008 dalje.

Številka: 410-000  /2008
Miren, 31.03.2008                   

                                                                  OBČINA MIREN-KOSTANJEVICA

                                                                                       Ž U P A N

                                                                              Zlatko-Martin Marušič

